বাংলাদেশের প্রেক্ষাগৃহে বহুদিন এমন দৃশ্য দেখা যায়নি, যা আজ বৃহস্পতিবার ঢাকার পান্থপথে বসুন্ধরা সিটির স্টার সিনেপ্লেক্সে দেখা গেল। সাড়া জাগানো ‘অ্যাভেঞ্জারস’ সিরিজের নতুন ছবি ‘অ্যাভেঞ্জারস: ইনফিনিটি ওয়ার’ দেখার অগ্রিম টিকিট সংগ্রহ করার জন্য আজ সকাল থেকে লাইন ধরেছেন দর্শক। এই লাইন স্টার সিনেপ্লেক্সের আটতলা থেকে রাস্তা পর্যন্ত এসে ঠেকেছে। সরেজমিনে এমনটাই দেখা গেছে। স্টার সিনেপ্লেক্সের মিডিয়া ও মার্কেটিং বিভাগের জ্যেষ্ঠ ব্যবস্থাপক মেসবাহ উদ্দিন আহমেদ জানান, এটি বিরল ঘটনা!